गोबाव समनिफ्रायनो रायजो जाबोदों खायलाबारि गामिनि रायजोफोरा नाथाय दासिमबो जायाखै खायलाबारि गामिनि हान्था-मेला खालामग्रा लामाया। जेन’ मोनसे दुब्लि बारि आव थांग्रा लामासो। बे थांलाय-फैलायनि उसुबिदानि जेंनाया बोसोरफ्रोमबो दैज्लां बोथोराव जायो। मानोना दैज्लां बोथोराव बांसिन गोहोम गोग्लैयो जेंनाया, सासे मानसिया जुदि बेराम आजार जायो गंसे एमबुलेन्स फैनो हाया थामहिनबा गुबुन गारिबो फैनो हायै जायो। फरायसाफोरा फरायसालियाव थांनायनि जेंनाखौ मख’नांगौबा बिखा गावयो, दैज्लां बोथोराव फरायसाफोरा फरायसालियाव थांओबा सायखेलखौ बाननानैसो लांनांगौ जायो। मख’थावना दि, बे लामाजों खायलाबारि, बाथाबारि आरो सेलेखा गामनि राय्जो-राजाफोरा थांलाय-फैलाय खालामो। बे लामाया गासै 3 किल’मिटारसो जायो।